
VEILEDNING FOR GJENNOMFØRING AV MEDARBEIDERSAMTALER

VED UNIVERSITETET I TROMSØ
Medarbeidersamtaler ved Universitetet i Tromsø skal være en hjelp til å utvikle et godt arbeidsmiljø,  fremme den enkeltes muligheter til å gjøre en god jobb, samt videreutvikle god ledelse.  

Denne veiledningen skal tjene som et  hjelpemiddel for planlegging, forberedelse og gjennomføring av samtalen. Med støtte i veiledningen skal ledere som gjennomfører samtalen kunne gjøre lokale tilpasninger til hver enkelt samtale etter aktuelle behov.

Hensikten med medarbeidersamtaler kan kort beskrives i tre punkter:


- avklare gjensidige forventninger til arbeidsforhold og resultater


- utvikle tillit og åpenhet for å fremme kommunikasjon og samarbeid i det daglige


- planlegge og veilede i forbindelse med den enkeltes faglige og karrieremessige

  utvikling

Lederen har ansvar for at medarbeidersamtaler blir avtalt og gjennomført. Tid og sted avtales 1-2 uker før samtalen skal finne sted. Medarbeidersamtalen skal forberedes av begge parter, og lederen sørger for at medarbeideren får veiledningen til bruk i forberedelsen. Det bør avtales en tidsramme på 2 timer for samtalen.

Samtalen bygger på fortrolighet og tillit.  All dokumentasjon i sammenheng med samtalen skal behandles konfidensielt, hvis ikke annet er avtalt.  Det som avtales skal skrives i veiledningens oppsummering/handlingsplan, og underskrives av begge samtaleparter.  Leder og medarbeider skal ha hver sin kopi av handlingsplanen. Når ledelsesforholdet mellom en leder og medarbeider opphører, skal dokumentasjonen fra medarbeidersamtaler makuleres. I de tilfeller hvor det kan være uklarheter mht hvem medarbeider skal ha medarbeidersamtale med, skal avdelingens øverste ledelse vurdere hvem den enkelte skal samtale med.

Samtalens innhold

Oppfølging fra forrige samtale

For å få kontinuitet i samtalene over tid anbefales det å starte med forrige års handlingsplan. Denne vil gi en oversikt over om planene fra forrige samtale er fulgt opp av begge parter.  

Arbeidsoppgaver og organisering av arbeidet

Her vil en kunne avdekke hvorvidt medarbeiderne trives med dagens arbeidsoppgaver og arbeidsområde. Det vil være muligheter for å avdekke den enkeltes arbeidsbelastning.
Lærings- og utviklingsbehov

Under dette punktet vil den enkelte medarbeider få mulighet til å kommentere egen kompetanse og fremtidig ønske om kompetanseutvikling. Dersom det foreligger et behov for å utvikle ny kompetanse må partene finne ut hvilken kompetanse medarbeideren har behov for og på hvilken måte den kan tilegnes. Dette punktet vil være viktig for universitetets planlegging og tilrettelegging av nye kompetansetiltak. Det vil også være interessant for planlegging av fremtidig personalpolitikk å høre hvordan medarbeidere stiller seg til hospitering internt i organisasjonen. 

Ledelse

Under dette punktet vil det være sentralt å få medarbeiderens synspunkter på ledelsesutøvelsen i avdelinga, herunder kommunikasjon, tilbakemelding og oppfølging fra lederen.

Samarbeid og arbeidsmiljø

Dette punktet skal gi en indikasjon på hvordan samarbeidet og miljøet fungerer i avdelinga. Her kan det være naturlig å se på avdelingas kommunikasjons- og informasjonsflyt. 

Andre aktuelle tema

Her kan en ta opp spesielle situasjonsbetingede saker som er viktige ved samtaletidspunktet. 

Handlingsplan for medarbeider og leder

Skjemaet skal brukes til oppsummering og handlingsplan for hver samtale. Her oppsummeres de konkrete tiltakene en har blitt enige om i løpet av samtalen. Begge parter signerer handlingsplanen. 

Registreringsskjema

Dette skjemaet fylles ut og sendes Personal- og økonomiavdelinga etter at samtalene er gjennomført, og senest innen 1. oktober hvert år. Skjemaet fylles ut og sendes selv om en ikke har gjennomført alle samtalene. Her vil det være ønskelig å få tilbakemelding på fremtidige kompetansebehov slik at tilstrekkelige midler kan settes av på budsjettet til nødvendige kompetansetiltak.

Kontinuerlig oppfølging av hver enkelt medarbeider vil være en viktig del i bruken av medarbeidersamtaler. Oppfølging gjennom hele året skal danne grunnlaget for neste års samtale. 

	Oppfølging fra forrige samtale

	Momenter / problemstillinger
	Tiltak

	
	

	Arbeidsoppgaver og organisering av arbeidet

	Momenter / problemstillinger
	Forslag til tiltak

	
	


	Lærings- og utviklingsbehov

	Momenter / problemstillinger
	Forslag til tiltak

	
	

	Ledelse

	Momenter / problemstillinger
	Forslag til tiltak

	
	


	Samarbeid og arbeidsmiljø

	Momenter / problemstillinger
	Forslag til tiltak

	
	

	Andre aktuelle tema

	Momenter / problemstillinger
	Forslag til tiltak

	
	


	Handlingsplan for leder og medarbeider 
(gjensidig forpliktende)

	Medarbeidersamtale mellom  _______________________________  og

_____________________________  den  _____________________

	Hva vi ble enige om / har snakket om:
	Tidsfrist
	Ansvarlig

	
	
	



leders signatur





medarbeiders signatur





	Registreringsskjema

Antall medarbeidersamtaler ved avdelinga - grunnenheten

	Sendes Personal- og økonomiavdelinga innen 1. oktober hvert år

	Dato:_______________________________________

Antall samtaler som er holdt:  

_______________________________

Antall samtaler som ikke er holdt:  

___________________________

Leders signatur:  __________________________________

	Kompetansebehov for avdelinga – grunnenheten:


Veiledning til medarbeidersamtaler ved Universitetet i Tromsø


